Braies

Les braies ( bree) sont eune manniéthe dé habit atout tchi nou couvre les parties, les tchiêsses et ofûche les gambes.

Y'a des courtes braies qu'nou porte en Êté ou pouor lé sport; y'a des longues braies qu'nou met pouor protégi ses gambes ou pouor la formalité, ofûche coumme eune partie d'un fa.

 Eune pathe dé braies 
Les parties d'eune pathe dé braies:
 la cheintuthe dé braies (nou peut faithe sèrvi eune cheintuthe pouor sé garder braiesi - ou ofûche des dgélesses, mais v'là tch'est d'tchi tchi n'est d'aut' à la mode)
 lé fond d'braies ( la faoncière dé braies)
 la bradgette ( la flappe)
 les pouchettes ( pot)
 les gambes dé braies
 les ouôlîns, ou ouôlets

 Histouaithe 
I' pathaît qu'les c'valièrs nomades dé l'Âsie 'taient les preunmièrs à lus braiesi, viyant qué ch'tait pratique pouor aller à j'va l'travèrs des pliaines. Les Chinnouais empruntîtent chutte faîchon pouor lus soudards d'vant l'Christ. I' sembliéthait qu'des hoummes Celtiques portaient des braies dans les touos vièrs temps, et avaû les siècl'yes la faîchon des braies r'appathaîssait par des temps en Ûrope. Mais ch'a 'té d'pis l' qu'les braies ont 'té pustôt la faîchon en Ûrope. 

Nou portait des cauches et des braies, mais les longues braies d'vîntent la mode pouor l's hoummes en Ûrope pouor lé c'menchement du .

Les braies à femmes 'taient portées par des paysannes, des pêqu'rêsses, des minn'rêsses et d's ouvriéthes d'vant l', mais ch'fut raîqu'auprès la Preunmié Dgèrre Mondiale qu'les femmes en braies c'menchîtent d'êt' atchilyies parmi les gens d'sociêté - mais pustôt siez l's artistes et l's acteurs. Quand les femmes avaient à faithe l'travas ès hoummes duthant la S'gonde Dgèrre Mondiale, les braies 'taient des habits pratiques.

 Ditons 
 ch'est la femme tchi porte les braies (quand l'houmme né gouvèrne pon siez li - nou dithait étout qu'il est dêbraiesi)
 il en a pliein les braies
 monter dans les braies d'eune femme
 j'sis les braies bas!
 pas pus d'caleu qu'dans l'fond d'mes braies
 chein qué j'peux porter dans l'fond d'mes braies
  Quand y'a assez d'bliu dans l'Vouêt pouor faithe eune cheintuthe dé braies à Tanme Luce, ch'est sîngne dé bieau temps

Category:Habits